राजस्थान, मध्य प्रदेश, छत्तीसगढ़, तेलंगाना और मिजोरम, इन पांच राज्यों में अगले माह यानी दिसंबर में चुनाव होने है। इन पांच राज्यों के विधानसभा चुनाव के बाद सीधे लोकसभा चुनाव होने हैं। 2019 के आम चुनाव में मोदी को रोकने के लिए कांग्रेस समेत कई अन्य प्रमुख दल अपनी रणनीति और महागठबंधन बनाने में जुटे हुए हैं। लेकिन देश की जनता के आर्शीवाद से शायद कोई भी महागठबंधन उन्हें उखाड़ नहीं सकता। एक प्रतिष्ठित न्यूज पोर्टल के आॅनलाइन सर्वे में यह बात सामने आई है। इस सर्वे के अनुसार, देश और दुनिया में रहने वाले 63 प्रतिशत से ज्यादा भारतीय नरेन्द्र मोदी को दोबारा प्रधानमंत्री के रूप में देखना चाहते हैं। इस सर्वे में हिस्सा लेने वाले 50 प्रतिशत लोगों ने कहा है कि मोदी के दूसरे कार्यकाल से देश को बेहतर भविष्य मिलेगा।